b'\n_START_ARTICLE_\nNeverend\n_START_PARAGRAPH_\nNeverend (Neverend Punk) je slovenska punk-rock skupina iz Nove Gorice. Za\xc4\x8detki skupine segajo nekako v leto 2001, ko je trio gori\xc5\xa1kih glasbenikov pri\xc4\x8del igrati po bli\xc5\xbenjih prizori\xc5\xa1\xc4\x8dih. Kasneje se je zasedba ve\xc4\x8dkrat preoblikovala, pridru\xc5\xbeil se jim je najprej dodaten kitarist, kasneje \xc5\xa1e trobenta\xc4\x8d. Danes bend sestavljajo \xc5\xa1tirje \xc4\x8dlani: bobnar, glavni vokalist in basist ter dva kitarista._NEWLINE_Leta 2010 so s skladbo Smoke & smile, ki je me\xc5\xa1anica melodi\xc4\x8dnega punka in reggaeja, sodelovali na kompilaciji Od So\xc4\x8de do Korna, 2014 pa s Kje je pomen in I Said Go na kompilaciji Punk Rock Val 2014._NEWLINE_2014 je skupina v samozalo\xc5\xbebi izdala svoj prvenec z naslovom Nothing is Complete ter nanj uvrstila 12 avtorskih komadov in eno priredbo. Album je iz\xc5\xa1el kot d.i.y. izdaja, za virtualno izdajo pa je poskrbela platforma Zalo\xc5\xbeba punk portala. Album se pona\xc5\xa1a z zvoki kalifornijskega punka, ki ga v\xc4\x8dasih spremljajo zvoki trobente.'